Ѓунер Небиу

Ѓунер Небиу (албански: Gjuner Nebiu; , ) — педагог , долгогодишна просветна работничка , феминистка, мировна активистка и застапувачка на женските човекови  права.

 Професија 

Ѓунер Небиу по професија е педагог со 35годишно работно  искуство во образованието(до 2006). Долгогодишна менторка на студентите од Педагошки факутет, надворешна соработничка на Бирото за развој на образованието и рецензент на наставни учебници и прирачници за основно образование.

 Општествен активизам 

Од 1992 година активно е вклучена во мировното и женското движење во Македонија и на глобално ниво. Учествува во основањето на повеќе женски формални/неформални групи  и мрежи чија мисија е унапредувањето и заштитата на женските човекови права , постигнувањето на родовата рамноправност,  изградбата на мирот и граѓанското општество во Р Македонија и пошироко. Општествениот  активизам го започнува  во Сојузот на албанската жена во Македонија( САЖМ )- прва регистирана женска организација во  независна Р Македонија и нејзините ограноци во Скопје и Општина Чаир. Паралелно со нејзината активност  во САЖМ ( 1993 – 2001), таа  е една од основачките и координаторките на интеретничката мрежа на жени Женска граѓанска иницијатива АНТИКО од 1999, основана од страна не лидерки и активистки женското мировно и феминистичко  движење на Македонија и регионот.

Ѓунер Небиу своето искуство го споделува  со други борци за женски и човекови права во улога на  волонтерка, учесничка,  фацилитаторка, воведничарка,  модераторка, панелистка  на  конференции, семинари, обуки, работилници панел дискусии, летни школи  во Македонија,  балканскиот регион,  ЕУ и во  земјите на Средниот Исток. Во периодот од 2006 до 2012 е членка на координативното тело Euromed Feminist Initiative, а од 2014 е членка на одборот на Euromed Feminist Initiative. Исто така, од 2007 година е советник  на Global Fund for Women.

 Публикации

Уредник и автор на збирка на текстови и прирачници од областа на родова едукација и јакнење на капацитети на жените политичарки(,,Жените тоа го можат", „Жени во фокус“, брушурата ,,Жеските права се човекови права“, Уредник на прирачникот ,,Школо за мултикултурализам“,  и други изданија во рамките на кампањата за искоренување на родовото и семејното насилство.

 Проекти

Таа во досегнашнoтo активно делување била во улога на координаторка и тим-лидерка на иницијативи и проекти во областа на изградба на мирот, зајакнување и вклучување на жени во политиката, пазарот на труд  и превенција и заштита од родовото и семејното насилство. Дел од проектите во кои била вклучена се:

Регионалната програма за Политичко јакнење на жените „Жените тоа го можат“ (2002-2009) 
Преку едукација и зајакнување кон социјално вклучување и активно граѓанство (зајакнување на жените од етничките малцинства од рурални средини 2009-2012 ) 
Транснационалниот проект „Поврзување и зајкнување на женски организации од западен Балкан“ кои работат на женски права и родова рамноправност ( 2011-2013) 
Меѓународна конференција „Жени, мир и сигурност  - феминистичка алтернатива“ – Скопје 2009  - учесници/чки  од 24 земји од балканскиот регион, ЕУ, Средниот Исток , Кавказ  и САД.
Меѓународна мировна конференција „Жените од 21 век“ - Каиро ( 2010)
Проекти во рамките на кампањите „16 дена активизам  против родовото и семејното насилство“ и други.

 Надворешни врски
Небиу на Initiative Féministe Euroméditerranéenne Euromed Feminist Initiative IFE-EFI
http://www.antiko.org.mk/novosti_detail.asp?ID=222

Категорија:Луѓе од Тетово
Категорија:Македонски Албанци